אגן הניקוז קרוטון

אגן הניקוז קרוטון (באנגלית: Croton Watershed) הוא חלק חשוב במערכת הובלת המים לעיר ניו יורק, והוא אגן הניקוז הדרומי ביותר שלה ותשתיותיה הכוללים: סכרים, מנהרות, משאבות ורכיבים מכניים קשורים אשר אינם חלק מאגן הניקוז ההידרולוגי. מדובר בישות מאורגנת ולא רק במאפיין הידרולוגי. הוא משתרע על פני שטחים נרחבים של מחוזות פטנאם ווסטצ'סטר בדרום מזרח מדינת ניו יורק, ומייצג את מערכות הניקוז, הזרימה והתפעול של שבעה נהרות, תריסר מאגרי מים ושלושה אגמים מבוקרים הנמצאים בתוך אגן הניקוז של נהר קרוטון. אגן הניקוז, המשתרע על פני 910 קמ"ר, מכיל כ-360,000,000 מ"ק של מים מתוקים. הרוב המכריע של אלה מגיע למאגר פארק ג'רום בברונקס דרך אמת המים החדשה של הקרוטון, משם הם מופצים לכל חלקי העיר. מים מעבר לצורכי העיר ניו יורק נשפכים לסכר ניו קרוטון במאגר ניו קרוטון ומועברות על ידי נהר קרוטון לנהר ההדסון בקרוטון על ההדסון, ניו יורק, כ-48 קילומטרים צפונית לאזור המטרופולין.

נהר קרוטון הוא נהר בדרום מדינת ניו יורק עם שלושה יובלים עיקריים: הענף המערבי, הענף התיכון והענף המזרחי: כולם חלק ממערכת הובלת המים לעיר ניו יורק, ויחד יוצרים אגן ניקוז של 971 קמ"ר המשתרע על פני החלק הדרום-מזרחי ביותר של מחוז דאטצ'ס , מזרח ומרכז מחוז פטנאם, וצפון-מזרח מחוז וסטצ'סטר.

מימיו של הענף המערבי נסכרים ונעצרים תחילה על ידי מאגר בוידס קורנר, המתנקז למאגר הענף המערבי. שם הם מתחברים לזרימת אמת המים של דלאוור, ולאחר ערבוב ושקיעה ממשיכים דרכה למאגר קנסיקו. רק הגלישה החוצה את שפך מאגר הענף המערבי ממשיכה כחידוש של נהר קרוטון של הענף המערבי במורד הזרם שלו. זה זורם למאגר מפלי קרוטון, אשר מקבל גם את כל זרימת נהר קרוטון של הענף התיכון, דרך מאגר הענף האמצעי הנמצא מיד במעלה הזרם שלו.

מאגר מפלי קרוטון מקבל גם חלק מזרימת הענף המזרחי של נהר קרוטון, ממאגר דיברטינג שנבנה במורד הזרם של מאגר הענף המזרחי ומאגר בוג ברוק (דרך תעלה וסכר מפריד המחברים את מאגרי מפלי קרוטון ודיברטינג, המאפשרים למים מעבר חופשי ביניהם, ומים מתערבבים של שלושת הענפים בשניהם). זרימה נפרדת ממאגר דיברטינג מתנקזת גם היא אל המשך הענף המזרחי. שני הענפים, המערבי והמזרחי, ממשיכים דרומה בנפרד, לפני שהם מתאחדים ומסכמים את המחצית הצפונית של אגן הניקוז קרוטון, ויוצרים את נהר קרוטון עצמו.

לאחר מפגש זה, נהר קרוטון מתחבר ליובל נוסף, נהר מסקוט, ויוצר את מאגר מסקוט, אשר נשפך ללא הפסקה אל מאגר ניו קרוטון. מים ממנו מזינים את אמת המים של ניו קרוטון, אשר מתרוקנת אל מאגר פארק ג'רום בברונקס.

 פרטי אגן הניקוז ישות מנהלית מאורגנת 
 נהרות ונחלים 
 נהר קרוטון
 הענף המערבי
 הענף התיכון
 הענף המזרחי
 נהר טיטיקוס
 נהר מסקוט
 נהר קרוס

 מאגרים 
 מאגר בוידס קורנר
 מאגר הענף המערבי
 מאגר הענף התיכון
 מאגר מפלי קרוטון ומאגר דיברטינג המחוברים יחדיו
 מאגר הענף המזרחי ומאגר בוג ברוק המחוברים יחדיו
 מאגר טיטיקוס
 מאגר נהר קרוס
 מאגר אמאווק
 מאגר מסקוט
 מאגר ניו קרוטון

 Controlled lakes 
 אגם קירק
 אגם גלעד
 אגם גלניידה

 אמות מים 
 אמת המים החדשה של הקרוטון

 פעילות בילוי ושעשועים 
פעילות בילוי ושעשועים מתאפשרת בחלקי אגן הניקוז במידה מסוימת בלבד. מדובר בסך הכל בשטח של 627 דונם בלבד באגני הניקוז קרוטון ושל אגני הניקוז המשולבים של קטסקיל ודלאוור גם יחד. המערכת מציעה מגוון של הזדמנויות בילוי, אך יש לבקר לפני כן באתרי השייט, הדיג, הטיולים הרגליים והציד לשם קבלת מידע ספציפי על כל סוג בילוי בכל אתר. גישה אינטרנטית מתאפשרת כאן.

 ביאורים 

 הערות שוליים 

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון